PIN เซ็นเอ็มโอยู “สมาคมการค้าไทยจีนกวางตุ้ง” หวังดึงนลท.ตั้งโรงงานในนิคมฯ
PIN ลงนามบันทึกข้อตกลงความร่วมมือกับ "สมาคมการค้าไทยจีนกวางตุ้ง" หวังนักลงทุนชาวจีนในมณฑลกวางตุ้ง เข้ามาตั้งโรงงานในพื้นที่นิคมอุตสาหกรรมปิ่นทอง เพื่อเป็นฐานการผลิตเพื่อส่งออกสินค้า
14 ธ.ค. 2564

นายสุรัช พัฒนวงศ์ยืนยง ประธานเจ้าหน้าที่สายงานปฏิบัติการ และนายสุจินต์ เรียนวิริยะกิจ ประธานเจ้าหน้าที่บริหารสายงานอำนวยการ บริษัท ปิ่นทอง อินดัสเตรียล ปาร์ค จำกัด (มหาชน) หรือ PIN ร่วมลงนามบันทึกข้อตกลงความร่วมมือการส่งเสริมการค้าและการลงทุนเพื่อพัฒนามิตรภาพไทยจีน กับ นาย Zhang Chuang Biao เลขาธิการ และนายธนกร สิริบุญสุข รองผู้อำนวยการ สมาคมการค้าไทยจีนกวางตุ้ง
โดยสมาคมการค้าไทยจีนกวางตุ้งได้รับการแต่งตั้งจากสำนักงานส่งเสริมการค้าและการลงทุนของรัฐบาลจีนในการดึงนักลงทุนชาวจีนในมณฑลกวางตุ้ง เข้ามาตั้งโรงงานในพื้นที่นิคมอุตสาหกรรมปิ่นทอง เพื่อเป็นฐานการผลิตเพื่อส่งออกสินค้า ซึ่งส่งผลดีต่อการดำเนินงานของ PIN ในอนาคต